The Vampire Diaries (4ος κύκλος)

Το The Vampire Diaries, Αμερικανική τηλεοπτική υπερφυσική δραματική σειρά, ανανεώθηκε για τέταρτο κύκλο επεισοδίων από το κανάλι The CW στις 3 Μαΐου 2012, εφτά μέρες πριν το φινάλε του προηγούμενου κύκλου. Σε αντίθεση με τους προηγούμενους κύκλους που έκαναν πρεμιέρα το μήνα Σεπτέμβριο, ο τέταρτος κύκλος έκανε πρεμιέρα στις 11 Οκτωβρίου 2012 για να αποφύγει τον ανταγωνισμό από μεγάλα τηλεοπτικά προγράμματα. Επίσης, αποτελείται από 23 συνολικά επεισόδια και όχι από 22 όπως οι προηγούμενοι κύκλοι.

Στις 11 Ιανουαρίου 2013, ανακοινώθηκε πώς ένα επεισόδιο του κύκλου θα επικεντρωνόταν μόνο στους Αρχικούς βρικόλακες και θα λειτουργούσε ως πιλότος για μια spin-off σειρά με τίτλο The Originals, και το επεισόδιο θα μεταδιδόταν στις 25 Απριλίου 2013. Στις 26 Απριλίου 2013, το The CW ανακοίνωσε πως η spin-off σειρά The Originals πήρε το πράσινο φως και θα έκανε πρεμιέρα το επόμενο φθινόπωρο.

Στις 11 Φεβρουαρίου 2013, το The CW ανανέωσε τη σειρά για πέμπτο κύκλο επεισοδίων.

Πλοκή
Μετά τον θάνατό της, η Ελένα βρίσκεται σε διαδικασία μεταμόρφωσης. Μετά την εκδίωξη της Λιζ και της Κάρολ, ο Πάστορας Γιανγκ αναλαμβάνει επικεφαλής του Συμβουλίου των Ιδρυτών αλλά ο ίδιος προκαλεί μια έκρηξη στη φάρμα του, σκοτώνοντας δώδεκα μέλη του Συμβουλίου. Λίγο αργότερα, ένας κυνηγός βρικολάκων, ο Κόνορ, καταφτάνει στο Μύστικ Φολς.

Στην πορεία αποκαλύπτεται πως ο Κόνορ είναι μέλος της ομάδας των Πέντε, μιας ομάδας κυνηγών βρικολάκων που έχουν σκοπό να βρουν τον Σάιλας και να του δώσουν τη θεραπεία κάνοντάς τον και πάλι θνητό για να τον σκοτώσουν. Για να το πετύχουν αυτό θα πρέπει να σκοτώσουν αρκετούς βρικόλακες ώστε το τατουάζ στο σώμα τους (σημάδι του κυνηγού) να ολοκληρωθεί και να τους οδηγήσει σε εκείνον. Ο Κλάους ο οποίος είχε έρθει αντιμέτωπος στο παρελθόν με μια άλλη ομάδα των Πέντε, δείχνει ενδιαφέρον για τον Κόνορ γιατί θέλει να μάθει πού βρίσκεται η θεραπεία. Ο Στέφαν μαθαίνει για τη θεραπεία από τον Κλάους και τον βοηθά να την βρει αλλά όσο και να προσπαθούν να το κρατήσουν μυστικό, σύντομα το μαθαίνουν και οι υπόλοιποι με αποτέλεσμα ο καθένας να θέλει να την βρει για τους δικούς του λόγους.

Στο μεταξύ η Μπόνι γνωρίζει έναν καθηγητή στο κολέγιο Γουίτμορ, τον καθηγητή Σέιν, ο οποίος φαίνεται να γνωρίζει πολλά για το υπερφυσικό. Ο Σέιν βοηθά την Μπόνι μέσω του υπνωτισμού να εξασκήσει και πάλι μαγεία, ενώ της μαθαίνει και τη μαγεία της έκφρασης. Επιπρόσθετα, στο Μύστικ Φολς καταφτάνει και η Χέιλι, μια λυκάνθρωπος που βοήθησε τον Τάιλερ να λύσει τον δεσμό του με τον Κλάους. Μαζί με τον Τάιλερ προσπαθούν τώρα να λύσουν τον δεσμό και των υπόλοιπων υβριδίων, έτσι ώστε να τα ελευθερώσουν.

Αργότερα αποκαλύπτεται πως ο Σέιν βρισκόταν πίσω από την έκρηξη στη φάρμα του Πάστορα, αφού τον έπεισε να σκοτώσει αυτούς τους δώδεκα ανθρώπους ως θυσία στον Σάιλας. Επίσης, δουλεύει με την Χέιλι πάνω στο θέμα των υβριδίων, έτσι ώστε όταν το μάθει ο Κλάους να τα σκοτώσει και να γίνει η δεύτερη θυσία. Ο Σέιν έχει πεισθεί από τον Σάιλας πως αυτές οι θυσίες είναι απαραίτητες για να τον ξυπνήσει κι αυτός στη συνέχεια θα τους επαναφέρει στη ζωή, όπως και τη νεκρή γυναίκα του.

Όταν έχουν όλα όσα χρειάζονται, οι Σέιν, Μπόνι, Ντέιμον, Στέφαν, Ελένα, Τζέρεμι και Ρεμπέκα φεύγουν για να βρουν το σημείο που είναι θαμμένος ο Σάιλας και η θεραπεία, ενώ ο Κλάους παραμένει παγιδευμένος στο σαλόνι των Γκίλμπερτ έπειτα από ξόρκι της Μπόνι. Στο νησί, ο Σέιν καταφέρνει να απομονώσει την Μπόνι και τον Τζέρεμι και οι τρεις τους φτάνουν στον Σάιλας. Στην προσπάθεια να πάρουν τη θεραπεία, ο Σέιν τραυματίζεται ενώ λίγο αργότερα φτάνουν και οι υπόλοιποι. Εκεί, εμφανίζεται και η Κάθριν η οποία προσφέρει τον Τζέρεμι στον Σάιλας για να τραφεί και να ξυπνήσει. Εκείνη παίρνει τη θεραπεία και φεύγει, ενώ ο Σάιλας σκοτώνει τον Τζέρεμι.

Ο Σάιλας επιστρέφει μαζί με τους υπόλοιπους στο Μύστικ Φολς, όπου αποκαλύπτεται πως μπορεί να παίρνει όποια μορφή θέλει με αποτέλεσμα κανείς να μην γνωρίζει πώς μοιάζει. Η Μπόνι προσπαθεί να τον σκοτώσει αφού πρώτα, επηρεασμένη από εκείνον, κάνει και την τρίτη θυσία (θυσία μαγισσών) ολοκληρώνοντας το τρίγωνο της έκφρασης. Για να το κάνει αυτό, πρέπει να ρίξει το πέπλο ανάμεσα στον κόσμο των ζωντανών και της Άλλης Πλευράς, ώστε να έρθει σε επαφή με την Κετσία, η οποία θα της πει πώς πέτρωσε τον Σάιλας πριν 2000 χρόνια. Στο μεταξύ, ο Σάιλας ψάχνει τη θεραπεία ώστε να γίνει θνητός και να πεθάνει, για να βρεθεί για πάντα με την αγαπημένη του, Αμάρα. Η Μπόνι καταφέρνει να τον πετρώσει και στη συνέχεια καταφέρνει να ανεβάσει και πάλι το πέπλο αλλά και να φέρει τον Τζέρεμι πίσω στη ζωή, με αντάλλαγμα όμως τη δική της ζωή.

Ο Στέφαν πάει να πετάξει το πετρωμένο σώμα του Σάιλας στη λίμνη, αλλά ανακαλύπτει πως αυτό έχει εξαφανιστεί. Ο Σάιλας εμφανίζεται εξηγώντας πως αφού η μάγισσα που έκανε το ξόρκι πέθανε, με τον θάνατό της λύθηκε και το ξόρκι. Ο Στέφαν είναι σοκαρισμένος  από το γεγονός πως ο Σάιλας του μοιάζει κι εκείνος του εξηγεί το πώς η φύση προνόησε να κρατηθεί ισορροπία πριν από 2000 χρόνια, όταν εκείνος και η Αμάρα έγιναν αθάνατοι: δημιουργώντας σωσίες που μπορούσαν να πεθάνουν. Ο Σάιλας κλειδώνει τον Στέφαν στο χρηματοκιβώτιο που βρισκόταν εκείνος πριν και τον πετάει στη λίμνη.

Ηθοποιοί και χαρακτήρες
Βασικοί
Νίνα Ντόμπρεβ ως Ελένα Γκίλμπερτ (23 επεισόδια) / Κάθριν Πιρς (8 επεισόδια) / Σάιλας
Πολ Γουέσλι ως Στέφαν Σάλβατορ (23 επεισόδια) / Σάιλας
Ίαν Σομερχάλντερ ως Ντέιμον Σάλβατορ (23 επεισόδια)
Στίβεν Ρ. Μακουίν ως Τζέρεμι Γκίλμπερτ (17 επεισόδια) / Σάιλας
Κατ Γκράχαμ ως Μπόνι Μπένετ (17 επεισόδια)
Ζακ Ρόεριγκ ως Ματ Ντόνοβαν (17 επεισόδια) / Σάιλας
Κάντις Ακόλα ως Κάρολαϊν Φορμπς (18 επεισόδια) / Σάιλας
Μάικλ Τρεβίνο ως Τάιλερ Λόκγουντ/κατειλημμένος από Κλάους (12 επεισόδια)
Τζόζεφ Μόργκαν ως Νικλάους "Κλάους" Μάικλσον (19 επεισόδια) / Σάιλας

Επαναλαμβανόμενοι
Κλερ Χολτ ως Ρεμπέκα Μάικλσον (17 επεισόδια) / Σάιλας
Ντέιβιντ Άλπεϊ ως Καθηγητής Άττικους Σέιν (12 επεισόδια) / Σάιλας
Γκρέις Φιπς ως Έιπριλ Γιανγκ (10 επεισόδια)
Φίμπι Τόνκιν ως Χέιλι Μάρσαλ (8 επεισόδια)
Μαργκαρίτ ΜακΙντάιαρ ως Ελίζαμπεθ "Λιζ" Φορμπς (7 επεισόδια) / Σάιλας
Τοντ Γουίλιαμς ως Κόνορ Τζόρνταν (7 επεισόδια)
Ρικ Γουόρθι ως Ρούντι Χόπκινς (5 επεισόδια)
Ναθάνιελ Μπουζόλικ ως Κολ Μάικλσον (5 επεισόδια)
Τσάρλι Μπίουλι ως Γκάλεν Βον (5 επεισόδια)
Σούζαν Γουόλτερς ως Κάρολ Λόκγουντ (4 επεισόδια)
Αριέλ Κέμπλ ως Αλέξια "Λέξι" Μπράνσον (4 επεισόδια)
Ντάνιελ Γκίλις ως Ελάιτζα Μάικλσον (4 επεισόδια)
Αλίσα Ντίαζ ως Κίμπερλι "Κιμ" (4 επεισόδια)

Ιδιαίτεροι guest
Τζασμίν Γκάι ως Σίλα Μπένετ (4 επεισόδια) / Σάιλας

Guest
Ματ Ντέιβις ως Αλάρικ Σόλτζμαν (3 επεισόδια) / Σάιλας
Τόρρι Ντε Βίτο ως Δρ. Μέρεντιθ Φελ (3 επεισόδια)
Πολ Τέλφερ ως Αλεξάντερ (3 επεισόδια)
Σκοτ Παρκς ως Σάιλας (3 επεισόδια)
Μάικλ Ράιλι Μπερκ ως Πάστορας Γιανγκ (1 επεισόδιο)
Καμίλ Γκουάτι ως Κέιτλιν Σέιν (2 επεισόδια) / Σάιλας
Σίνθια Αντάι-Ρόμπινσον ως Άγια (2 επεισόδια)
Μπλέικ Χουντ ως Ντιν (1 επεισόδιο)
Σερ'Ντάριους Μπλέιν ως Κρις (1 επεισόδιο)
Μάντελιν Ζίμα ως Σαρλότ (1 επεισόδιο)
Αντίνα Πόρτερ ως Νάντι ΛαΜαρς (1 επεισόδιο)
Πέρσια Γουάιτ ως Άμπι Μπένετ Γουίλσον (1 επεισόδιο)
Τσαρλς Μάικλ Ντέιβις ως Μαρσέλους "Μαρσέλ" Τζεράρντ (1 επεισόδιο)
Ντανιέλα Πινέδα ως Σόφι Ντέβερο (1 επεισόδιο)
Λία Πάιπς ως Καμίλ Ο'Κόνελ (1 επεισόδιο)
Κάλαρντ Χάρις ως Τιέρι Βάντσουρ (1 επεισόδιο)
Ίκα Ντάρβιλ ως Ντιέγκο (1 επεισόδιο)
Μαλάγια Ντρου ως Τζέιν-Ανν Ντέβερο (1 επεισόδιο)

Επεισόδια
 Αρ.επεισοδίουσειράς Αρ.επεισοδίουκύκλου Τίτλος Σκηνοθεσία Σενάριο Α' Προβολή Τηλεθέαση σε ΗΠΑ(εκατομ.)

Παραγωγή
Στις 3 Μαΐου 2012, το The CW ανανέωσε τη σειρά για τέταρτο κύκλο. Σε αντίθεση με τους προηγούμενους κύκλους, ο τέταρτος κύκλος έκανε πρεμιέρα στις 11 Οκτωβρίου. Οι Κέβιν Γουίλιαμσον, Τζούλι Πλεκ, Λέσλι Μόργκενσταϊν και Μπομπ Λέβι είναι οι εκτελεστικοί παραγωγοί της σειράς. Ο κύκλος ολοκληρώθηκε στις 16 Μαΐου 2013 έπειτα από 23 επεισόδια.

Κάστινγκ
Το βασικό καστ αυτού του κύκλου αποτελούν οι Νίνα Ντόμπρεβ στο ρόλο των Ελένα Γκίλμπερτ και Κάθριν Πιρς, Πολ Γουέσλι στο ρόλο του Στέφαν Σάλβατορ, Ίαν Σομερχάλντερ στο ρόλο του Ντέιμον Σάλβατορ, Στίβεν Ρ. Μακουίν στο ρόλο του Τζέρεμι Γκίλμπερτ, Κατ Γκράχαμ στο ρόλο της Μπόνι Μπένετ, Κάντις Ακόλα στο ρόλο της Κάρολαϊν Φορμπς, Ζακ Ρόεριγκ στο ρόλο του Ματ Ντόνοβαν, Μάικλ Τρεβίνο στο ρόλο του Τάιλερ Λόκγουντ και Τζόζεφ Μόργκαν στο ρόλο του Κλάους Μάικλσον.

Στις 7 Αυγούστου 2012, ανακοινώθηκε πως η Φίμπι Τόνκιν και ο Τοντ Γουίλιαμς θα εισέρχονταν στη σειρά ως επαναλαμβανόμενοι χαρακτήρες στο ρόλο των Χέιλι, μια φίλη του Τάιλερ, και Κόνορ, έναν κυνηγό βρικολάκων αντίστοιχα. O Τσάρλι Μπίουλι προσλήφθηκε για τον ρόλο του Βον, ενός άλλου κυνηγού βρικολάκων, ενώ η Καμίλ Γκουάτι για τον ρόλο της νεκρής γυναίκας του Καθηγητή Σέιν, η οποία αποκάλυψε πράγματα για εκείνον.

Η Ολυμπιονίκης αθλήτρια ρυθμικής γυμναστικής Γκάμπι Ντάγκλας έκανε μια κάμεο εμφάνιση στη σειρά στο επεισόδιο "My Brother's Keeper", ως εθελόντρια διακοσμήτρια για τον διαγωνισμό Μις Μύστικ Φολς. Σε συνέντευξή της η Ντάγκλας μοιράζεται την εμπειρία της με το καστ και στο γύρισμα.

Τον Φεβρουάριο του 2013, ανακοινώθηκε πως η Ντανιέλα Πινέδα προσλήφθηκε για το ρόλο της μάγισσας Σόφι για το επεισόδιο 20 "The Originals". Το επεισόδιο λειτούργησε ως πιλότος για την spin-off σειρά, η οποία επικεντρωνόταν στους Αρχικούς βρικόλακες και θα λάμβανε χώρα στη Νέα Ορλεάνη. Στη σειρά αυτή, η Πινέδα ανήκε στο βασικό καστ.

Διακρίσεις
 Βραβεία Κατηγορία Υποψήφιοι ΑποτέλεσμαΒραβεία Teen Choice Καλύτερη σειρά φαντασίας The Vampire Diaries rowspan=2  Καλύτερος ηθοποιός σειράς φαντασίας Ίαν Σομερχάλντερ Πολ Γουέσλι  Καλύτερη ηθοποιός σειράς φαντασίας Νίνα Ντόμπρεβ  Κατ Γκράχαμ rowspan=10  Άντρας που έκλεψε την παράσταση σε σκηνή Στίβεν Ρ. Μακουίν Γυναίκα που έκλεψε την παράσταση σε σκηνή Κάντις Ακόλα Καλύτερος κακός Τζόζεφ ΜόργκανΒραβεία People's Choice Καλύτερη σειρά φαντασίας The Vampire DiariesΚαλύτερος ηθοποιός σε δραματική σειρά Ίαν Σομερχάλντερ Πολ Γουέσλι Καλύτερη ηθοποιός σε δραματική σειρά Νίνα Ντόμπρεβ Καλύτερη ακολουθία από φανς TVDFamily Βραβεία Saturn Καλύτερη νεανική τηλεοπτική σειρά The Vampire Diaries

Παραπομπές

4